बे जाथायखौ खौरां मोन्नानै उरां सान्थ्रिनि मोनसे हानजाया जाथायथिलिआव सहैयो आरो जायगानि पुलिस हानजायाबो सहैनानै फाइटार प्लेननि थेर-बेथेर जानाय बेसादफोरखौ हरनि समावनो जमा खालामो। हरनि समाव नुजाथिनाय बे जाथाया सुबुंफोर थानाय गामियारि ओनसोलनि खमैबो 500 मिटार जानथायाव जादोंमोन। अदेबानि मिग-21 फाइटार गोग्लैनाय जाथायाव गामिनि जेबो खहा जायाखै होन्नानै जायगानि पुलिस बिबानगिरिआ मिथिहोदों।